
Johdanto


Olen vuosia sitten perehtynyt perinteiseen numerologiaan, jossa luvut ovat välillä 1‐9. Nolla on ikään kuin leimasin, antaa luvulle painoarvon. Sitten ovat mestarin luvut kuten 22, 33, 44 jne. Tässä numerologiassa on 9‐vuoden elämän jaksotus, sekin on paikkansa pitävä.


Perinteisen numerologian lukujen merkityksiin olen tehnyt joskus itselleni muistisäännön. Ensin oli mies yksin 1 raivaamassa peltoa, sitten tuli vaimo 2, alkoi yhteistyö ja kommunikointi. Syntyi lapsi 3, oli ilon aika. Perhe tarvitsi kodin 4. Koti antoi rakenteen ja turvan perheelle. Elämässä seurasi muutoksia 5. Sitten oli muumimamman luvun vuoro 6, perhe, lapsen lapset, läheiset. Aikanaan pari pohti elämää ja sen merkitystäkin 7 kiikkustuoleissa. Aika lipui, karmaakin 8 oli tasapainotettu. Elämä lipui kohti kotia, Universaalia Rakkautta 9.


Olen tutkinut paljon astrologiaa, kirjoitin kaksi kirjaa Astrologinen Aurinkoviesti ja Astrologinen Kuuviesti. Ne ovat osittain omaelämänkerrallisia, niissä on omia oivalluksiani. Nyt on odottamassa kolmas astrologiakirja keskeneräisenä.


Näin unen, jossa joku sanoi minulle, tässä sinun seuraava työ. Näin kirjoitettuna nimen Jukka. Seuraavana päivänä pohdin unen merkitystä. En tunne Jukka nimistä henkilöä. Tuli mieleeni laskea Jukan numerologinen arvo. Se on 9, Universaali Rakkaus. Kun etsin kirjaintaulukkoa netissä, silmiini osui Kohtalon Matriisi. Päätin tukia mikä tämä on, jotain mistä en tiennyt mitään. Kohtalon Matriisi vei mukanaan, joten menin kyytiin. Nyt sekin on avautunut, miksi nimi oli kirjoitettuna, minun oli tarkoitus kirjoittaa. Ihmeellisesti oppaamme meitä johdattavat.


Vähän aikaa tutkittuani Kohtalon Matriisia havaitsin miten kiehtovalla tavalla se kertoo ihmisestä monipuolisesti. Ja jälleen vuosien energiat kertoivat samaa kuin aiemmin oppimani. 9‐vuoden jaksotus ja astrologiset jaksot, planeettojen transiitit ja paluut. Kaikki kertovat samaa, erilaisesta näkökulmasta täydentäen toisiaan.


En löytänyt selkeätä tietoa. Aloin sitten koota itse materiaalia lähteistä, joita löysin netistä. Englannin kielellä on paljon tietoa, mutta on hajontaa myös, miten jotain asioita tulkitaan. Englannin kielellä löytyy haulla Destiny Matrix chart useita sivustoja, joilla voi generoida matriisin.


Minulla on lukihäiriö, joten koeta kestää mahdolliset virheet tai sanajärjestykset lauseissa, joskus ne menevät pikkuisen nurin kurin. Lukihäiriön toinen puoli on kehittynyt visualinen kyky, siksi tämä Kohtalon Matriisikin alkoi elää kuvina.


Olen kirjoittanut kirjan, jotta voisit tämä hienon työkalun avulla oppia tuntemaan itseäsi, elämän merkitystä, sielusi toiveita. Saatat saada uusia näkökulmia itsestäsi ja siitäkin mikä merkitys kaikella kokemallasi ja tunteillasi on.


Kohtalon Matriisi nivoutuu kauniista energiakehoomme ja chakroihin. Samoin Kohtalon Matriisi antaa uuden ulottuvuuden Tarot korttien suurille arkanoille.


Taivaslinja, Maalinja


Ne, jotka ovat tutkineen astrologiaa voivat huomata tämän yhtäläisyyden. Havaitsin näiden kahden Taivas‐ ja Maalinjan kauniin yhtymän astrologian akseleihin. Astrologiassa IC akseli on keskiyö, AC akseli on uusi aamu, siellä on nouseva eläinradanmerkki, MC akseli on keskitaivas, keskipäivä, DC akseli on ilta. Näiden akselien merkityksestä olen kirjoittanut tarkemmin Astrologinen Aurinkoviesti kirjassa.


Taivaslinja on Kohtalon Matriisissa linja, joka lasketaan Kruunuchakran potentiaalista, Juurichakran Karmisen hännän luvusta 'muutoksen työkalut tähän elämään'. Kruunuchakran potentiaalilla on samankaltaisuus MC akseliin, keskipäivään. Juurichakralla taasen on tässä samankaltaisuus IC akseliin keskiyöhän. Taivaslinjassa on kauniisti se, mistä ponnistamme kohti henkisiä ulottuvuuksia.


Maalinja vastaa astrologian horisonttia. Astrologiassa AC minän akseli, nousevamerkki vastaavat tässä Kruunuchakran lukua; millaisena minut nähdään, millainen kehityssuuntani on. Vastakkaisella puolella DC akselia vastaavassa kohdassa on Juurichakran luku, joka kertoo Karmasta materian maailmassa. DC akseli on ilta, usein palaamme töistä. Mitä hankimme, kohtaamme mahdollisesti läheiset, mitä heiltä odotamme.


En ole kirjassa astrologian yhtymäkohtiin viitannut kuin avain parissa kohtaa.

Kohtalon Matriisi

Astrologisen kartan akselit





Seuraava kuva kiehtoo minua. Kuvassa on paljon sellaisia ajatuksia, joita on ollut tätä kirjaa kirjoittaessani.

Olen tehnyt kuvan tekoälysovelluksella. Sirpa 7













Kohtalon Matriisin osa‐alueet


Kohtalon Matriisin alueiden luvut muodostuvat numerologisesti laskemalla syntymäpäivästä. Laskuohjeet löytyvät kohdasta Kohtalon Matriisin lukujen laskeminen.


Osa luvuista tulee myös Chakrajärjestelmästä lähtien ulkokehän syntymäajasta ja ydinluvusta keskellä. Siten luvuilla on sinun oma energiasi, jonka olet saanut syntymälahjana. On huomattavaa, että Kohtalon Matriisin luvut voi laskea ilman chakrojen laskemista. Syntymäpäivämäärä ja chakrat ovat siten toisiaan täydentäviä energioita.


Jotta pääset tutkimaan Kohtalon Matriisia, niin ensin voit perehtyä siihen, miten tämä saadaan. Jotta ymmärtää syvällisesti merkityksen, on hyvä perehtyä myös chakroihin.

Kohtalon Matriisin väreillä on merkitys. Seuraavassa luvussa on chakrat väreittäin.


Kun kerron tarkemmin jokaisesta alueesta ja luvusta, kerron samalla mikä merkitys chakralla on tälle alueelle ja luvulle Kohtalon Matriisissa.










Kohtalon Matriisin osa‐alueiden yhteys chakroihin


Chakrojen toiminnan tarkoitus on elämänenergian (ENERGIA) esteetön virtaaminen fyysiseen kehoon (FYYSINEN) ja mielen tasolle (TUNTEET). Kun nämä virtaukset toimivat, ihminen pysyy terveenä ja mieleltään hyvinvoivana.


Olen käyttänyt esimerkissä henkilöä, jonka syntymäpäivä on 17.4.1958.

	FYYSINEN

	ENERGIA

	TUNTEET

	7. Kruunuchakra (Sahasrara)

	17 (pp)

	4 (kk)

	21 (17+4)

	6. Kolmas silmä Chakra (Ajna)

	5 (17+6)

	15 (4+11)

	20 (5+15)

	5. Kurkkuchakra (Vishuddha)

	6 (pp+ydin)

	11 (kk+ydin)

	17 (6+11)

	4. Sydänchakra (Anahata)

	13 (6+ydin)

	18 (11+ydin)

	4 (13+16)

	3. Solar plexus chakra (Manipura)

	7 (ydin)

	7 (ydin)

	14 (ydin+ydin)

	2. Sakraalichakra (Svadhisthana)

	12 (ydin+5)

	15 (ydin+8)

	9 (12+15)

	1. Juurichakra (Muladhara)

	5

	8

	13 (5+8)







Kohtalon Matriisin laskentaohjeet ovat kirjan loppupuolella. Tässä vain miten Chakrat lasketaan jo saaduista luvuista numerologisesti. Jos luku on numerologisesti suurempi kuin 22, se lasketaan vielä kerran yhteen. Kohtalon Matriisin suurin luku on 22.










Chakrat


Prana elämänenergia kulkee kehon hienovaraisten energiakanavien läpi, jotka ovat yhteydessä chakroihin. Chakrat ovat energiakeskuksia, joita kehon eri osat ohjaavat.

[image: ]6. Kolmas silmä chakra Ajna

[image: ]4. Sydänchakra Anahata


[image: ]3. Solar plexus chakra Manipura


[image: ]2. Sakraalichakra Svadhisthana

Kuvassa chakrojen ja Kohtalon Matriisin yhteys chakrojen värein kuvattuna. Keskellä on Ydin, joka on solar plexus chakrassa. Chakrojen toiminta näkyy monipuolisesti Kohtalon Matriisissa. Chakrojen värit toistuvat kuvissa samoina, Juurichakra punainen, Skaraalichakra oranssi jne.


Kuvassa alapuolella on chakrojen ja energiakehojen yhteys. Taivaallisen kehon jälkeen on 8.Kosminen keho.


Energiakehoja on monia näiden lisäksi.

Taivaallinenkeho ‐ 7. Kruunuchakra


Tietoisuus, yhteys ja eheys, korkeampi mieli


Luojakeho ‐ 6. Kolmas silmä chakra


Päätöksenteko, intuitio, avoimuus ja viisaus


Astraalikeho (Kausaalikeho) ‐ 5. Kurkkuchakra


Kommunikointi, itsenäisyys, vapaus ja totuutesi ilmaiseminen


Menttaalikeho ‐ 4. Sydänchakra


Monimutkaiset tunteet, rakkaus, ilo, myötätunto, parantuminen ja anteeksianto, Universaali Rakkaus


Emootiokeho ‐ 3. Solar plexus chakra


Henkilökohtainen voima, tahto, itsetunto


Eetterikeho ‐ 2. Sakraalichakra


Tunteet, suhteet, nautinto, riippuvuus ja seksuaalisuus


Fyysinen energiakeho ‐ 1. Juurichakra


Turvallisuus, selviytyminen, uskomukset, maadoitus, tiedostamaton mieli, vaistot.









Chakrat ‐ 7 vuoden elämän syklit


Chakroista löytyy paljon tietoa monista lähteistä. Kerron lyhyesti 7‐vuoden sykleistä, jotka pohjautuvat Vedic Treaties Chakravidya oppiin. En keksinyt tälle hyvää suomenkielistä käännöstä. Toinen sykli, josta kerron, on Kohtalon Matriisin ulkokehällä.


Jokaisella Chakralla alkaen Juurichakrasta on 7‐vuoden jakso. Juurichakrassa ovat meidän perustarpeet. Elämän perusta: turva, koti, ruoka, huolenpito, vanhempien rakkaus jne. Juurichakrassa ovat myös meidän vaistomaiset reaktiot esimerkiksi vaaratilanteessa, samoin alitajuiset viestit. Ihminenhän on alkujaan elänyt ja selvinnyt näiden Juurichakran ominaisuuksien ansiosta.


Taulukossa on vasemmalla vaakarivillä chakraa kuvaava väri, joka on 7‐vuoden peruschakra, perusenergia. Pystysarakkeilla on kunkin vuoden lisäenergia tälle perusenergialle. 8‐14 ikävuosille perusenergia on Sakraalichakra, 15‐21 ikävuosille Solar plexus chakra jne.


Sarakkeet antavat kullekin ikävuodelle ja sen vuoden peruschakralle oman energiansa.

	Juurichakra Perustarpeet, Selviytyminen

	1

	2

	3

	4

	5

	6

	7





	Sakraalichakra Tunteet

	8

	9

	10

	11

	12

	13

	14





	Solar Plexus chakra Ydin, Voima

	15

	16

	17

	18

	19

	20

	21





	Sydänchakra Harmonia

	22

	23

	24

	25

	26

	27

	28





	Kurkkuchakra Ilmaisu

	29

	30

	31

	32

	33

	34

	35





	Kolmas silmä chakra Viisaus

	36

	37

	38

	39

	40

	41

	42





	Kruunuchakra Hengellisyys

	43

	44

	45

	46

	47

	48

	49

	50

	51

	52

	53

	54

	55

	56

	62

	63

	64

	65

	66

	67

	68

	69

	70

	71

	72

	73

	74

	75

	76

	77

	78

	79

	84

	85

	86

	89

	90

	91

	92

	95

Lapsen ensimmäinen ikävuosi on hyvin merkityksellinen antaen lapselle perusturvallisuuden tunteen. Ensimmäisenä ikävuotena on (Perustarpeet‐Perustarpeet) jakso. Perustarpeet ja Selviytyminen ovat edellytys elämän jatkumiselle ja elämälle. Lapsen fyysinen identiteetti, kehotietous kehittyy. Vauva alkaa tunnistaa fyysisen kehonsa. Lapsi tuntee kehonsa rajat, kun häntä pidetään sylissä, ollaan katsekontaktissa ja puhutaan vauvalle.


Toisena ikävuotena tulevat tunteet enemmän kehitykseen, on vaihe (Perustarpeet‐Tunteet). Lapsen emotionaalinen identiteetti kehittyy. Lapsi on symbioosissa vanhempiensa kanssa.


Uhmaiässä kolmivuotiaana tulee meidän Ydin, tahto, omaenergia kehitykseen, on vaihe (Perustarpeet‐Ydin). Lapsen egon identiteetti kehittyy.


Noin 4‐vuotiaana alkaa Sydänchakran vaihe (Perustarpeet‐Harmonia). Lapsen sosiaalinen identiteetti, emotionaalinen läheisyys ja ihmissuhteet kehittyvät. Sydänchakran psyykkinen tehtävä on harmonisoida ja yhdistää psyyken vastakohdat: mielen ja kehon, miehen ja naisen, persoonan ja varjon, egon ja ykseyden.


Noin 5‐vuotiaana Juurichakran perusvaiheessa tulee vuoroon Kurkkuchakran energia. Tämä ei tarkoita, etteikö aivan pieni vauvakin jo ala ymmärtää puhetta ja tuota ääniä. Lapsi oppii puhumaan jo aiemmin. Nyt tässä vaiheessa tulee kehitykseen mukaan totuuden puhuminen, erottelukyky ja ajattelu.


Noin 6‐vuotiaana tulee mukaan Kolmas silmä chakra. Lapsen identiteetti, itsetutkiskelu ja intuition kehittyminen saavat pontta tämän chakran energiasta. Lapsi alkaa nähdä elämän kokonaiskuvaa.


Kruunuchakran energia tulee kehitykseen noin 7‐vuotiaana. Lapsen itsetuntemus kehittyy. Tähän kehitys vaiheeseen sisältyvät myös hengellinen yhteys ja elämäntarkoituksen toteuttaminen. Nämä voivat puhjeta kukkaan kehityksessä läpi elämä ajan, samoin kuin kaikki toisetkin kehitys vaiheet.


8‐14‐vuotiaana on Sakraalichakran vuoro olla pääroolissa. Skaraalichakran kehitys sai alkunsa jo Juurichakran 7‐ vuoden syklissä, kehitys jatkuu. Kunakin vuonna jokainen chakra tuo oman lisänsä, oman energian, oman näkökulman tähän Sakraalichakraan.


15‐vuotiaana alkaa Solar plexus chakran 7‐vuoden jakso. Tätä kuvaa hyvin Kohtalon Matriisin Ydin, joka on meidän perusvoima, energia ja tahto. Ydin on energiaa, jonka on meidän ominta itseämme. Identiteetti ja ego kehittyvät kohti aikuisuutta.


Kehitys ei suinkaan lopu. Usein vakavia seurustelusuhteita on noin 20 ikävuoden paikkeilla tai sen jälkeen. Tokihan nuori on jo aiemminkin voinut seurustella. Seksuaalisuuden kehityskin on ollut mukana elämässä.


64‐vuotiaana alkaa jälleen Solar plexus chakran jakso. Usein näinä vuosina ihminen jää eläkkeelle. On uusi itsenäistymisen jakso erilaiseen elämään. Oman identiteetinkin pohtiminen ja tiedostaminen voi olla monella käsillä.


Minulla elämän kulku on ollut vaiherikas, olen kokenut, etten saanut elää lapsuuttani ja nuoruuttani niin kuin kuuluu, keski‐iän jotenkin hyppäsin yli lapsiperhearjessa. Sanoinkin Solar plexus chakran syklissä aloittaneeni senior teini‐iän, olipa aika kuvaavaa, nyt sen huomaan. Tässä uudessa 7‐vuoden chakrojen syklissä olen tuntenut löytäneeni sen mikä minun sisin on. Olen tuntenut kasvaneeni ’aikuiseksi’ minäksi. Kehitys jatkuu.


7‐vuoden chakrasyklien vaikutus


Kun mietit omia 7‐vuoden syklejä ja chakroja, niin onko lapsuudessa ollut mahdollisesti jotain, joka on aiheuttanut haasteita tai jopa traumoja. Missä kehitysvaiheessa olet ollut onnellinen lapsi tai nuori, missä on ollut haasteita. Heijastuvatko nämä samat tunteet aikuisena ja sekin on mielenkiintoista heijastuvatko ne samoissa jaksoissa. Esimerkiksi oletko Skalaarichakran Tunteet jaksossa kokenut jotain voimakasta, joka on estänyt tunteiden ilmaisun, miten se on näkynyt myöhemmässä elämässä. Lapsuuteen ja kasvuun kuuluvat myös normaalit epäonnistumiset, haasteet. Ihminen saa luottamuksen siihen, että niistä selviää ja voi jatkaa elämää uudella innolla, on oppinut jälleen paljon.


Kurkkuchakrassa saattaa olla energia vajetta aikuisenakin, jos lapsuudessa ei ole saanut ilmaista itseään avoimesti, on ollut ikään kuin pala kurkussa. On paljon mahdollista, että tämäkin chakra tulee täyteen kukkaan, kun ihminen kehittyy ja voi alkaa ilmaista itseään vapaasti. Samoin toisetkin chakrat voivat kehittyä.


Koskaan ei ole myöhäistä 'kasvaa' uudestaan. Terapiat voivat auttaa, itsensä objektiivisesti näkeminen, taideilmaisukin voi avata lukkoja. Keskustelut ovat usein hyvin parantavia, kun ne ovat avoimessa hengessä luottamuksen ilmapiirissä, ei tuomitsevia.


Energiakehoon heijastuvat meidän muistot, kokemukset, sairaudetkin. Seuraavaksi joitain piirteitä miten chakrojen tasapaino näkyy. Nämä samat asiat vaikuttavat energiakehoihin. Jotkut ihmiset näkevät näitä energia ilmentymiä ihmisen aurassa.


Juurichakran epätasapaino voi aiheuttaa pelkoa, ahdistuneisuutta, itsesääliä, jopa ahneutta, kyynisyyttä, vallanhimoa. Juurichakran tasapainossa ihminen on fyysisesti yleensä terve, maadoittanut, elämänhaluinen.


Skaraalichakran tasapainossa ihminen tuntee normaalisti, hänellä on terve seksuaalisuus, hän on luova ja optimistinen. Päinvastaisessa tilassa ihminen saattaa tuntea läheisyyden pelkoa, riippuvuutta, olla ylitunteellinen, seksiriippuvainen ja joskus jopa manipuloiva. Lapsuudella on tärkeä merkitys tämänkin chakran tasapainoiseen kehitykseen.


Solar plexus chakra on meidän persoonan ja identiteetin ydin. Kun solar plexus chakra on tasapainossa, ihmisellä on terve itsetunto, sisäinen ilo ja optimistisuus elämää kohtaan, hän ei ole jännittynyt. Kun chakra on epätasapainossa voi olla ongelmia itsetunnon kanssa, hän voi ylianalysoida. Huonossa tasapainossa voi olla jopa vallanhimoa, liiallista kriittisyyttä, kontrollointia, pessimismiä.


Sydänchakran tasapainossa ihminen on harmoniassa, hän ymmärtää erilaisia näkökulmia, puolia, elämä ei ole musta‐valkoista. Hänellä on tunneälyä ja empatiakykyä. Epätasapainossa tulevat negatiiviset tunteet kuten kateus, katkeruus, uhrina oleminen, luottamusongelmat, mustasukkaisuus.


Kurkkuchakran tasapainossa ihminen ei pelkää ilmaista itseään erilaisin kommunikaatiomuodoin. Hän on rauhallinen ja rehellinen. Kurkkuchakran epätasapainossa voi tulla epärehellisyys, salailu, tiedon pimittäminen, ilmaisuvaikeudet. Joskus voi tulla toisenlaisia ilmentymiä kuten äänekäs ilmaisu, ylipuhuminen, liika kriittisyys, turha liiallinen negatiivinen arvostelu, juoruilu. On huomattava, että ihmisellä voi olla sekä tasapainon että epätasapainon elementtejä, kukaan ei ole täydellinen.


Kolmas silmä chakran tasapaino ilmenee intuitiivisuutena, mielikuvituksena, mielen tasapainona. Epätasapaino voi ilmetä huonona mielikuvituksena, keskittymiskyky voi olla heikentynyt. Jos kolmas silmä chakrassa on tukkoisuutta voi tulla painajaisia, jopa harhakuvia, pakkomielteitä.


Kruunuchkran tasapainossa ihminen kokee viisautta, läsnäoloa, universaalia rakkautta. Epätasapainossa voi tulla epäuskon tiloja, oppimisvaikeuksia, tuomitsevuutta. Joskus voi tulla riippuvuus henkisyydestä.


Jos ihmistä kohtaan kohdistuu jotain negatiivista, hän saattaa pitää kättä tai käsiä vatsan päällä, näin hän tiedostamattaan haluaa suojella itseään, solar plexus chakraa. Sama koskee muitakin chakroja, ihminen voi esimerkiksi jonkin sanalliseen hyökkäykseen reagoida laittamalla kädet kaulalleen kurkkuchakran päälle, tai hän hivelee kaulaansa ikään kuin sanoisi, ole hiljaa. Montako kertaa olet laittanut kämmenen otsallesi, etkö halua nähdä sitä mitä intuitio kertoo.


Joskus olen pohtinut, mitä tarvitsee ollakseen henkinen ihminen. Tarvitseeko ryhmiä tai jotain muuta. Olen tullut ajatukseen, että ihminen on parhaimmillaan läsnä luonnon keskellä kokien luonnon rauhan ja rikkauden. Tarvitseeko muuta, voi siis olla henkinen ihminen ilman, että sanoo olevansa henkinen ihminen tai joku toinen sen niin näkee tai sanoo.










Kohtalon Matriisin osa‐alueiden kuvaus


Kohtalon matriisin osa‐alueet kuva s.8



Ydin


[image: ]3. Solar plexus chakra (Manipura)


‐ henkilökohtainen energia, itsetunto, tahdonvoima ja itseluottamus


Ydin, keskusluku Kohtalon Matriisissa kertoo sinun perusminästäsi, persoonastasi. Se heijastaa energiansa jokaiselle elämäsi osa‐alueelle, jopa siihen miten suhtaudut sukutaustoihisi. Parhaimmillaan voit ymmärtää tämän ’sisäinen minä’ luvun kautta myös toiset Kohtalon Matriisin luvut sinun omasta näkökulmastasi. Tämä luku heijastaa sielusi olemusta ja vaikuttaa kaikkiin elämäsi osa‐alueisiin. Ydinluku on tienviitta siihen, mitä sinun sielusi haluaa oppia tässä elämässä.


Ydin kertoo luonnolliset vahvuutesi ja luontaiset kykysi, millainen on sinun aidoin tapasi ilmaista itseäsi. Tämän luvun olet saanut syntymässä lahjaksi, se vie sinua läpi elämän. Ydin ei kuitenkaan estä sitä millaiseksi varsinkin aikuisena muovaamme elämämme omilla valinnoillamme.


Tämän Ydinluvun lisäksi Kohtalon Matriisissa ovat luvut siitä mitä sydämemme haluaa. Voit miettiä, miten sinun Ydinenergiasi tukee näitä lukuja, sielun toiveita. Sielunsuunnitelmasi ja sielunsopimukset näkyvät luvuissa. Sinulla on se mitä tarvitset, se mitä voit kehittää, mitä oppia, mistä iloita, mitä rakastaa.


Karminen häntä puolestaan, tunnistatko sen aiemmista elämistäsi, onko siinä jotain, jota haluat tässä elämässä muuttaa, miten voit Ydinenergiaa tai sydämesi toiveita kuuntelemalla tehdä nyt toisin.


Ydinenergia, persoonasi mukavuus alue, vaikuttaa siten koko Kohtalon Matriisin tulkintaan.


Ydinlukujen merkitykset ovat Suuret Arkanat osassa.



Muotokuva‐alue, sosiaalinen näkyvyys




[image: ]




[image: ]7. Kruunuchakra (Sahasrara)


‐ henkinen tietoisuus, valaistuminen, yhteys universaaliin tietoisuuteen Minä, miten minut nähdään


Chakraluettelossa tämä luku on kohdassa Kruunuchakra FYYSINEN kertoen miten Kruunuchakran elämän energia virtaa fyysiseen olemukseen.


Tämä Kruunuchakran luku muodostaa yhdessä Kruunuchakran syntymäkuukauden luvun (ENERGIA) kanssa TUNTEET luvun.


Tämän alueen ensimmäinen luku, kertoo ’miten minut nähdään’, miten reagoit toisiin, miten olet läsnä ja käyttäydyt. Miten tulet ryhmään ja olet ryhmissä. Miten kommunikoit, millainen on sosiaalinen tyylisi. Luku kertoo, millaisen vaikutelman jätät toisiin ihmisiin. Tämän luvun kuten ytimenkin kuvaus löytyy osassa Suuret Arkanat. Kun mietit tätä ulkoisen minän lukua ja ydin lukuasi, voit miettiä, onko sillä, millaisena näyttäydyt toisille ristiriitaa ydinenergiasi kanssa tai toisinpäin. Oletko tyytyväinen pohdinnan tulokseen. Voiko olla, että nämä luvut kertovat joskus siitä, miksi tulet väärinymmärretyksi tai kuulluksi.

